title: 2013/296/UE: Deċiżjoni tal-Kunsill tat- 13 ta’ Mejju 2013 dwar il-konklużjoni tal-Ftehim bejn l-Unjoni Ewropea u r-Repubblika tal-Moldova li jemenda l-Ftehim bejn il-Komunità Ewropea r-Repubblika tal-Moldova dwar l-iffaċilitar tal-ħruġ ta’ viżi

text:
               20.6.2013

               MT

               Il-Ġurnal Uffiċjali tal-Unjoni Ewropea

               L 168/1

         DEĊIŻJONI TAL-KUNSILL
   tat-13 ta’ Mejju 2013
   dwar il-konklużjoni tal-Ftehim bejn l-Unjoni Ewropea u r-Repubblika tal-Moldova li jemenda l-Ftehim bejn il-Komunità Ewropea r-Repubblika tal-Moldova dwar l-iffaċilitar tal-ħruġ ta’ viżi
   (2013/296/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 77(2)(a), flimkien mal-Artikolu 218(6)(a), tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Skont id-Deċiżjoni tal-Kunsill 2012/353/UE (1), il-Ftehim bejn l-Unjoni Ewropea u r-Repubblika tal-Moldova li jemenda l-Ftehim bejn l-Unjoni Ewropea u r-Repubblika tal-Moldova dwar l-iffaċilitar tal-ħruġ ta’ viżi (“il-Ftehim”) ġie ffirmat fis-27 ta' Ġunju 2012, soġġett għall-konklużjoni tiegħu.

               (2)

               Il-Ftehim għandu jiġi approvat.

               (3)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit mhuwiex qed jieħu sehem, f’konformità mad-Deċiżjoni tal-Kunsill 2000/365/KE tad-29 ta’ Mejju 2000 dwar it-talba tar-Renju Unit tal-Gran Brittanja u l-Irlanda ta’ Fuq biex jieħdu parti f’xi dispożizzjonijiet tal-acquis ta’ Schengen (2); għalhekk ir-Renju Unit mhuwiex qed jieħu sehem fl-adozzjoni tagħha u mhuwiex marbut biha jew suġġett għall-applikazzjoni tagħha,

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda mhijiex qed tieħu sehem, f’konformità mad-Deċiżjoni tal-Kunsill 2002/192/KE tat-28 ta’ Frar 2002 dwar it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (3); għalhekk l-Irlanda mhijiex qed tieħu sehem fl-adozzjoni tagħha u mhijiex marbuta biha jew suġġetta għall-applikazzjoni tagħha.

               (5)

               F’konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta’ din id-Deċiżjoni u mhijiex marbuta biha jew suġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tal-Moldova li jemenda l-Ftehim bejn il-Komunità Ewropea u r-Repubblika tal-Moldova dwar l-iffaċilitar tal-ħruġ ta’ viżi hu b’dan approvat f’isem l-Unjoni.
   It-test tal-Ftehim jinsab mehmuż ma’ din id-Deċiżjoni.
   Artikolu 2
   Il-President tal-Kunsill għandu jaħtar il-persuna bis-setgħa li tipproċedi, f’isem l-Unjoni Ewropea, skont l-avviż previst fl-Artikolu 2 tal-Ftehim, sabiex tesprimi l-kunsens tal-Unjoni Ewropea li tkun marbuta bil-Ftehim (4).
   Artikolu 3
   Din id-Deċiżjoni tidħol fis-seħħ fil-jum tal-adozzjoni tagħha.

      Magħmul fi Brussell, it-13 ta’ Mejju 2013.

            Għall-Kunsill

            Il-President

         S. COVENEY

      (1)  ĠU L 174, 4.7.2012, p. 4.

      (2)  ĠU L 131, 1.6.2000, p. 43.

      (3)  ĠU L 64, 7.3.2002, p. 20.

      (4)  Id-data tad-dħul fis-seħħ tal-Ftehim għandha tiġi ppubblikata f’Il-Ġurnal Uffiċjali tal-Unjoni Ewropea.
    ---documentbreak---

               20.6.2013

               MT

               Il-Ġurnal Uffiċjali tal-Unjoni Ewropea

               L 168/1

         FTEHIM
   bejn l-Unjoni Ewropea u r-Repubblika tal-Moldova li jemenda l-Ftehim bejn il-Komunità Ewropea u r-Repubblika tal-Moldova dwar l-iffaċilitar tal-ħruġ tal-viżi
   L-UNJONI EWROPEA,
   u
   IR-REPUBBLIKA TAL-MOLDOVA,
   minn hawn ’il quddiem imsejħa “il-Partijiet”,
   WARA LI KKUNSIDRAW il-Ftehim bejn il-Komunità Ewropea u r-Repubblika tal-Moldova dwar l-iffaċilitar tal-ħruġ ta’ viżi li daħal fis-seħħ fl-1 ta’ Jannar 2008,
   BIX-XEWQA li jkomplu jiffaċilitaw il-kuntatti tal-persuni,
   FILWAQT LI JAGĦRFU l-importanza tal-introduzzjoni ta’ reġim ta’ vvjaġġar ħieles mill-viża għaċ-ċittadini r-Repubblika tal-Moldova fiż-żmien dovut, sakemm il-kondizzjonijiet għall-mobbiltà ġestita tajjeb u sigura jkunu fis-seħħ,
   FILWAQT LI JQISU u l-Protokoll dwar l-acquis ta’ Schengen integrat fil-qafas tal-Unjoni Ewropea, annessi mat-Trattat tal-Unjoni Ewropea u l-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja, anness għat-Trattat dwar il-Funzjonament tal-Unjoni Ewropea, u jikkonfermaw li d-dispożizzjonijiet ta’ dan il-Ftehim ma japplikawx għar-Renju Unit u l-Irlanda,
   FILWAQT LI JQISU l-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u jikkonfermaw li d-dispożizzjonijiet ta’ dan il-ftehim ma japplikawx għad-Danimarka,
   FTIEHMU KIF ĠEJ:
   Artikolu 1
   Il-Ftehim bejn il-Komunità Ewropea u r-Repubblika tal-Moldova dwar l-iffaċilitar tal-ħruġ ta’ viżi, minn hawn ’il quddiem imsejjaħ “il-Ftehim”, hu emendat skont id-disposizzjonijiet ta’ dan l-Artikolu:

               (1)

               Fit-titolu, il-kelma “Komunità” hi sostitwita bil-kliem “l-Unjoni”.

               (2)

               Fl-Artikolu 2(1) u (2) u fl-Artikolu 3 il-punt (e), il-kelma “Komunitarja” hi sostitwita bil-kliem “tal-Unjoni Ewropea”.

               (3)

               L-Artikolu 4, il-paragrafu 1 hu emendat kif ġej:

                           (a)

                           Il-punt (d) huwa sostitwit b’li ġej:

                                       “(d)

                                       għal sewwieqa li jwasslu tagħbija internazzjonali u servizzi ta’ trasport ta’ passiġġieri lejn it-territorji tal-Istati Membri f’vetturi reġistrati fir-Repubblika tal-Moldova:

                                                   —

                                                   talba bil-miktub mill-assoċjazzjoni nazzjonali ta’ min iwassal fir-Repubblika tal-Moldova li tipprovdi għal trasport internazzjonali bit-triq, li tistqarr l-għan, it-tul u l-frekwenza tal-vjaġġi;”;

                           (b)

                           Il-punt (f) għandu jiġi sostitwit b’dan li ġej:

                                       “(f)

                                       għall-ġurnalisti u l-ekwipaġġ tekniku li jakkumpanjawhom f’kapaċità professjonali:

                                                   —

                                                   ċertifikat jew dokument ieħor maħruġ minn organizzazzjoni professjonali jew minn min iħaddem lill-applikant li jixhed li l-persuna konċernata hi ġurnalista kwalifikata u li jistqarr li l-għan tal-vjaġġ hu li jitwettaq xogħol ġurnalistiku jew li jixhed li l-persuna hi membru tal-ekwipaġġ tekniku li qed jakkumpanja l-ġurnalist f’kapaċità professjonali;”;

                           (c)

                           Il-punt (k) għandu jiġi sostitwit b’dan li ġej:

                                       “(k)

                                       għal qraba – konjugi, ulied (inklużi tfal adottati), ġenituri (inklużi kustodji), nanniet u neputijiet – li jżuru ċittadini tar-Repubblika tal-Moldova legalment residenti fit-territorju tal-Istati Membri jew ċittadini tal-Unjoni Ewropea residenti fit-territorju tal-Istat Membru li tiegħu huma ċittadini:

                                                   —

                                                   talba bil-miktub mill-persuna li tospita;”;

                           (d)

                           Il-punt li ġej għandu jiżdied:

                                       “(p)

                                       għal parteċipanti fi programmi uffiċjali tal-Unjoni Ewropea ta’ kooperazzjoni transfruntiera, bħall-programmi tal-Istrument Ewropew ta’ Viċinat u Sħubija (ENPI):

                                                   —

                                                   talba bil-miktub mill-organizzazzjoni li tospita.”

               (4)

               Fl-Artikolu 5, il-paragrafi 1 sa 3 għandhom jiġu sostitwiti b’dan li ġej:
               “1.   Missjonijiet diplomatiċi u pożizzjonijiet konsulari tal-Istati Membri għandhom joħorġu viżi għal dħul ta’ aktar minn darba b’terminu ta’ validità ta’ ħames snin għal dawn il-kategoriji ta’ persuni:

                           (a)

                           membri ta Gvernijiet u Parlamenti nazzjonali u reġjonali, Qorti Kostituzzjonali u Qorti Suprema, jekk ma jkunux eżentati mill-ħtieġa tal-viża bil-Ftehim preżenti;

                           (b)

                           għal membri ta’ delegazzjonijiet uffiċjali permanenti li, wara stedina uffiċjali indirizzata lir-Repubblika tal-Moldova, għandhom jipparteċipaw f’laqgħat, konsultazzjonijiet, negozjati jew programmi ta’ skambju, kif ukoll f’avvenimenti li jsiru fit-territorju ta’ wieħed mill-Istati Membri minn organizzazzjonijiet intergovernattivi:

                           (c)

                           konjugi u tfal (inklużi tfal adottati), li jkunu taħt l-età ta’ 21 sena jew ikunu dipendenti, u ġenituri (inklużi dawk li għandhom il-kustodja) li jkunu qed iżuru ċittadini tar-Repubblika tal-Moldova li jkunu legalment residenti fit-territorju tal-Istati Membri jew ċittadini tal-Unjoni Ewropea residenti fit-territorju tal-Istat Membru li tiegħu huma ċittadini;

                           (d)

                           nies fin-negozju u rappreżentanti ta’ organizzazzjonijiet ta’ negozju li jivvjaġġaw regolarment lejn l-Istati Membri;

                           (e)

                           ġurnalisti u ekwipaġġ tekniku li jakkumpanjawhom f’kapaċità professjonali.

                     B’deroga mill-ewwel subparagrafu, fejn il-ħtieġa jew l-intenzjoni li jivvjaġġaw sikwit jew regolarment huma manifestament limitati għal perjodu iqsar, it-terminu tal-validità tal-viża għal dħul aktar minn darba hu limitat għal dak il-perjodu, partikolarment meta

                           —

                           fil-każ tal-persuni msemmija fil-punt (a), it-tul ta’ żmien tal-kariga,

                           —

                           fil-każ tal-persuni msemmija fil-punt (b), it-terminu tal-validità tal-istatus bħala membru permanenti ta’ delegazzjoni uffiċjali,

                           —

                           fil-każ tal-persuni msemmija fil-punt (c), il-perjodu ta’ validità tal-awtorizzazzjoni għal residenza legali ta’ ċittadini tar-Repubblika tal-Moldova legalment residenti fl-Unjoni Ewropea,

                           —

                           fil-każ tal-persuni msemmija fil-punt (d), it-terminu tal-validità tal-istatus bħala rappreżentant tal-organizzazzjoni ta’ negozju jew tal-kuntratt tax-xogħol, jew

                           —

                           fil-każ tal-persuni msemmija fil-punt (e), il-kuntratt tax-xogħol

                     ikun inqas minn ħames snin.
               2.   Missjonijiet diplomatiċi u pożizzjonijiet konsulari tal-Istati Membri għandhom joħorġu viżi ta’ dħul aktar minn darba bit-terminu ta’ validità ta’ sena għal dawn il-kategoriji ta’ ċittadini, jekk kemm-il darba matul is-sena ta’ qabel ikunu kisbu mill-inqas viża waħda, ikunu użawha skont il-liġijiet ta’ dħul u residenza fit-territorju tal-Istat li żaru:

                           (a)

                           għal membri ta’ delegazzjonijiet uffiċjali li, wara stedina uffiċjali indirizzata lir-Repubblika tal-Moldova, għandhom jipparteċipaw f’laqgħat, konsultazzjonijiet, negozjati jew programmi ta’ skambju, kif ukoll f’avvenimenti li jsiru fit-territorju ta’ wieħed mill-Istati Membri minn organizzazzjonijiet intergovernattivi;

                           (b)

                           rappreżentanti ta’ organizzazzjonijiet tas-soċjetà ċivili li jivvjaġġaw b’mod regolari lejn l-Istati Membri għall-għanijiet ta’ taħriġ edukattiv, seminars, konferenzi, inkluż fil-qafas ta’ programmi ta’ skambju;

                           (c)

                           membri tal-professjonijiet li jipparteċipaw f’wirjiet internazzjonali, konferenzi, simposji, seminars jew avvenimenti oħrajn simili li jivvjaġġaw b’mod regolari lejn l-Istati Membri;

                           (d)

                           għal sewwieqa li jwasslu tagħbija internazzjonali u servizzi ta’ trasport ta’ passiġġieri lejn it-territorji tal-Istati Membri f’vetturi reġistrati fir-Repubblika tal-Moldova;

                           (e)

                           membri tal-ekwipaġġ ta’ ferroviji, refriġeraturi u lokomottivi f’ferroviji internazzjonali, li jivvjaġġaw bejn it-territorji tal-Istati Membri;

                           (f)

                           persuni li jkunu qed jipparteċipaw f’attivitajiet xjentifiċi, kulturali u artistiċi, inklużi programmi universitarji u programmi oħra ta’ skambju, li jivvjaġġaw regolarment fil-Istati Membri;

                           (g)

                           studenti u studenti gradwati li jivvjaġġaw regolarment għall-għanijiet ta’ studju jew taħriġ edukattiv, inkluż fil-qafas ta’ programmi ta’ bdil;

                           (h)

                           parteċipanti f’avvenimenti internazzjonali tal-isport u l-persuni li jakkumpanjawhom f’kapaċità professjonali;

                           (i)

                           parteċipanti fi programmi uffiċjali ta’ skambju organizzati minn bliet ġemellati u lokalitajiet oħra;

                           (j)

                           parteċipanti fi programmi uffiċjali tal-Unjoni Ewropea ta’ kooperazzjoni transfruntiera, bħall-programmi tal-Istrument Ewropew ta’ Viċinat u Sħubija (ENPI).

                     B’deroga mill-ewwel sentenza, fejn il-ħtieġa jew l-intenzjoni li jivvjaġġaw sikwit jew regolarment huma manifestament limitati għal perjodu iqsar, it-terminu tal-validità tal-viża għal dħul aktar minn darba hu limitat għal dak il-perjodu.
               3.   Missjonijiet diplomatiċi u pożizzjonijiet konsulari tal-Istati Membri għandhom joħorġu viżi għal dħul aktar minn darba bit-terminu ta’ validità ta’ minimu ta’ sentejn (2) u massimu ta’ 5 snin għall-kategoriji ta’ ċittadini msemmija fil-paragrafu 2, jekk kemm-il darba fis-sentejn ta’ qabel ikunu wżaw tajjeb il-viżi ta’ dħul aktar minn darba għal sena, skont il-liġijiet dwar id-dħul u r-residenza fit-territorju tal-Istat li żaru sakemm il-ħtieġa jew l-intenzjoni li jivvjaġġaw sikwit jew regolarment huma manifestament limitati għal perjodu iqsar, li f’dan il-każ it-terminu tal-validità tal-viża għal dħul aktar minn darba hu limitat għal dak il-perjodu.”

               (5)

               L-Artikolu 6 għandu jiġi emendat kif ġej:

                           (a)

                           Fil-paragrafu 2,

                                       (i)

                                       il-kliem tal-ftuħ għandu jiġi sostitwit bis-segwenti:
                                       “2.   Mingħajr preġudizzju għall-paragrafu 4 il-ħlasijiet għall-ipproċessar tal-applikazzjoni għall-viża jitneħħew għal dawn il-kategoriji ta’ persuni:”;

                                       (ii)

                                       fil-punt (a), għandhom jiżdiedu li ġejjin:
                                       “jew ċittadini tal-Unjoni Ewropea residenti fit-territorju tal-Istat Membru li tiegħu huma ċittadini”;

                                       (iii)

                                       fil-punt (j), għandhom jiżdiedu l-kliem li ġejjin:
                                       “u ekwipaġġ tekniku li jakkumpanjawhom f’kapaċità professjonali.”;

                                       (iv)

                                       għandhom jiżdiedu l-punti li ġejjin:

                                                   “(p)

                                                   il-parteċipanti li għandhom 25 sena jew anqas f’seminars, konferenzi, avvenimenti sportivi, kulturali jew edukattivi, organizzati minn organizzazzjonijiet mingħajr skop ta’ qligħ;

                                                   (q)

                                                   rappreżentanti ta’ organizzazzjonijiet tas-soċjetà ċivili meta jagħmlu vjaġġi għall-għanijiet ta’ taħriġ edukattiv, seminars, konferenzi, inklużi fil-qafas ta’ programmi ta’ bdil;

                                                   (r)

                                                   parteċipanti fi programmi uffiċjali tal-Unjoni Ewropea ta’ kooperazzjoni transfruntiera, bħall-programmi tal-Istrument Ewropew ta’ Viċinat u Sħubija (ENPI).”

                                       (v)

                                       għandu jiżdied is-subparagrafu li ġej:
                                       “L-ewwel sentenza tapplika wkoll fejn l-għan tal-vjaġġ huwa transitu.”

                           (b)

                           jiddaħħal il-paragrafu li ġej:
                           “4.   Jekk Stat Membru jikkoopera ma’ fornitur tas-servizzi estern bl-iskop ta’ ħruġ ta’ viża, il-fornitur tas-servizzi estern jista’ jitlob ħlas għas-servizz. Dan il-ħlas għandu jkun proporzjonat ma’ kemm ikun nefaq il-fornitur tas-servizzi estern waqt it-twettiq tal-ħidmiet tiegħu, u ma għandux ikun aktar minn EUR 30. L-Istati Membri għandhom iżommu l-possibbiltà għall-applikanti kollha li jippreżentaw l-applikazzjonijiet tagħhom direttament fil-konsulati tagħhom. Il-fornitur estern tas-servizzi għandu jwettaq l-operazzjonijiet tiegġu skont il-Kodiċi tal-Viżi u fir-rispett sħiħ tal-leġiżlazzjoni Moldova.”;

               (6)

               Għandu jiddaħħal l-Artikolu li ġej:
               “Artikolu 6a
               Preżentazzjoni ta’ applikazzjoni mingħajr il-preżenza tal-applikant
               Il-konsulati tal-Istati Membri jistgħu jneħħu r-rekwiżit biex jidhru personalment, meta jkunu jafu lill-applikant għall-integrità u l-affidabbiltà tiegħu, sakemm l-applikant ma jkunx meħtieġ li jidher personalment għal ġbir tal-identifikaturi bijometriċi.”.

               (7)

               L-Artikolu 8 għandu jiġi sostitwit b’ dan li ġej:
               “Artikolu 8
               Tluq f’każ ta’ dokumenti mitlufa jew misruqa
               Ċittadini tal-Unjoni Ewropea u ċittadini tar-Repubblika tal-Moldova li jkunu tilfu d-dokumenti ta’ identità tagħhom, jew li jkunu nsterqulhom dawn id-dokumenti waqt li jkunu qegħdin fit-territorju tar-Repubblika tal-Moldova jew l-Istati Membri, jistgħu jħallu t-territorju tar-Repubblika tal-Moldova jew l-Istati Membri fuq il-bażi ta’ dokumenti ta’ identità validi li jippermettu l-qsim tal-fruntiera, maħruġa minn missjonijiet diplomatiċi jew pożizzjonijiet konsulari tal-Istati Membri jew tar-Repubblika tal-Moldova mingħajr viża jew awtorizzazzjoni oħra.”.

               (8)

               Artikolu 10 għandu jiġi emendat kif ġej:

                           (a)

                           It-titolu għandu jiġi sostitwit b’dan li ġej:

                              “Passaporti diplomatiċi u ta’ servizz”

                           (b)

                           Il-paragrafu 2 għandu jiġi sostitwit b’dan li ġej:
                           “2.   Iċ-ċittadini tar-Repubblika tal-Moldova li għandhom passaport bijometriku validu tas-servizz jistgħu jidħlu, joħorġu jew jagħmlu tranżitu mit-territorju tal-Istati Membri mingħajr viża.”

                           (c)

                           Għandu jiżdied il-paragrafu li ġej:
                           “3.   Il-persuni msemmija fil-paragrafu 1 u 2 jistgħu joqogħdu fit-territorju tal-Istati Membri għal perjodu mhux itwal minn 90 jum ghal kull perjodu ta’ 180 jum.”

               (9)

               L-Artikolu 12(1) għandu jiġi emendat kif ġej:

                           (a)

                           Fl-ewwel sentenza, il-kelma “Komunità” hija ssostitwita bil-kelma “Unjoni”;

                           (b)

                           Fit-tieni sentenza, il-kelma “Komunità” hija ssostitwita bil-kliem “Unjoni Ewropea” u l-kliem “Kummissjoni tal-Komunitajiet Ewropej” bil-kliem “Kummissjoni Ewropea”.

               (10)

               L-Artikolu 13 għandu jiġi emendat kif ġej:

                           (a)

                           Il-paragrafu eżistenti għandu jkun numerat bħala paragrafu 1;

                           (b)

                           Għandu jiżdied il-paragrafu li ġej:
                           “2.   Id-dispożizzjonijiet ta’ Ftehimiet bilaterali jew arranġamenti bejn l-Istati Membri individwali u r-Repubblika tal-Moldovakonklużi qabel id-dħul fis-seħħ ta’ dan il-Ftehim li jipprovdu għall-eżenzjoni tat-titulari ta’ passaporti mhux bijometriċi ta’ servizz mill-ħtieġa tal-viża għandhom ikomplu japplikaw mingħajr preġudizzju għad-dritt tal-Istati Membri kkonċernati jew ir-Repubblika tal-Moldovali jiddenunzjaw jew jissospendu dawn il-ftehimiet bilaterali jew arranġamenti.”

               (11)

               Fl-Artikolu 14, għandu jiddaħħal l-ewwel paragrafu li ġejja:
               “Ir-Repubblika tal-Moldova tista’ ddaħħal mill-ġdid il-ħtieġa tal-viża għaċ-ċittadini jew ċerti kategoriji ta’ ċittadini tal-Istati Membri kollha u mhux għaċ-ċittadini jew ċerti kategoriji ta’ ċittadini ta’ Stati Membri individwali.”.

         Artikolu 2
   Dan il-Ftehim għandu jiġi rratifikat jew approvat mill-Partijiet skont il-proċeduri rispettivi tagħhom u jidħol fis-seħħ fl-ewwel jum tat-tieni xahar wara d-data li fiha l-aħħar Parti tinnotifika lill-oħra li l-proċeduri msemmija hawn fuq ikunu tlestew.

      Magħmul fi Brussell, 27 ta’ Ġunju 2012, f’żewġ kopji fl-ilsna uffiċjali tal-Partijiet, kull wieħed minn dawn it-testi ugwalment awtentiċi.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen
         Pentru Uniunea Europeană

         3a Република Молдова
         Por la República de Moldavia
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldavie
         Per la Repubblica moldova
         Moldovas Republikas vārdā –
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdawii
         Pela República da Moldova
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   DIKJARAZZJONI KONĠUNTA DWAR KOOPERAZZJONI FEJN JIDĦLU DOKUMENTI TAL-IVVJAĠĠAR
   Il-Partijiet jaqblu li l-Kumitat Konġunt stabbilit skont l-Artikolu 12 tal-Ftehim, meta jkun qed jissorvelja l-implimentazzjoni tal-Ftehim, għandu jevalwa l-impatt tal-livell ta’ sigurtà tad-dokumenti tal-ivvjaġġar rispettivi dwar il-funzjonament tal-Ftehim. Għal dan il-għan, il-Partijiet jaqblu li jinformaw lil xulxin b’mod regolari dwar il-miżuri li jkunu ttieħdu biex jiġi evitat it-tifrix ta’ dokumenti tal-ivvjaġġar, billi jiġu żviluppati l-aspetti tekniċi tas-sigurtà tad-dokumenti tal-ivvjaġġar kif ukoll dwar il-proċess tal-personalizzazzjoni tal-ħruġ ta’ dokumenti tal-ivvjaġġar.
   ID-DIKJARAZZJONI TAL-UNJONI EWROPEA DWAR ID-DOKUMENTI LI GĦANDHOM IKUNU PPREŻENTATI META SSIR L-APPLIKAZZJONI GĦAL VIŻA GĦAL ŻJARA QASIRA
   L-Unjoni Ewropea se tistabbilixxi lista armonizzata ta’ dokumenti ta’ appoġġ, skont il-punt a tal-paragrafu 1 tal-Artikolu 48 tal-Kodici dwar il-Viżi, sabiex tiżgura li l-applikanti mir-Repubblika tal-Moldova jkunu meħtieġa li jippreżentaw, fil-prinċipju, l-istess dokumenti ta’ appoġġ. L-Unjoni Ewropea se tinforma lir-Repubblika tal-Moldova fil-Kumitat, meta tali lista ġiet stabbilita. L-Unjoni Ewropea ser tinforma wkoll liċ-ċittadini tar-Repubblika tal-Moldova skont l-Artikolu 47 paragrafu 1 lit. a tal-Kodiċi tal-Viża.
   DIKJARAZZJONI TAL-UNJONI EWROPEA DWAR IL-KOOPERAZZJONI MA’ FORNITURI ESTERNI TAS-SERVIZZI
   L-Unjoni Ewropea timpenja ruħha li testernalizza l-proċess tal-applikazzjonijiet għall-viżi biss meta tkux tista’ tagħmel mod ieħor, meta jkun hemm ċirkostanzi partikolari jew għal raġunijiet relatati mas-sitwazzjoni lokali, bħal meta l-għadd kbir ta’ applikanti ma jippermettix li l-ġbir tal-applikazzjonijiet u tad-dejta jiġi organizzat f’waqtu u f’kondizzjonijiet deċenti; jew ma jkunx possibbli li tiġi żgurata kopertura territorjali tajba tal-pajjiż terz ikkonċernat b’xi mod ieħor; u fejn forom oħra ta’ kooperazzjoni jirriżultaw mhux adatti għall-Istat Membru konċernat.
   ID-DIKJARAZZJONI TAL-UNJONI EWROPEA DWAR L-IFFAĊILITAR GĦALL-MEMBRI TAL-FAMILJA
   L-Unjoni Ewropea tinnota s-suġġeriment tar-Repubblika tal-Moldova li tagħti definizzjoni usa’ tal-kunċett tal-membri tal-familja li għandhom jibbenefikaw minn faċilitazzjoni ta’ viża kif ukoll dwar l-importanza li tagħti r-Repubblika tal-Moldova lis-simplifikazzjoni tal-moviment ta’ din il-kategorija ta’ persuni.
   Sabiex tiġi ffaċilitata l-mobbiltà ta’ numru estiż ta’ persuni li għandhom konnessjonijiet familjari (b’mod partikolari l-aħwa u wliedhom) ma’ ċittadini tar-Repubblika tal-Moldova legalment residenti fit-territorji tal-Istati Membri jew ma’ ċittadini tal-Unjoni Ewropea residenti fit-territorju tal-Istat Membru li tiegħu huma ċittadini, l-Unjoni Ewropea tistieden lill-uffiċċji konsulari tal-Istati Membri biex jagħmlu użu sħiħ mill-possibbiltajiet eżistenti fil-Kodiċi dwar il-Viżi biex jiġi ffaċilitat il-ħruġ ta’ viżi lil din il-kategorija ta’ persuni, inkluż b’mod partikolari, is-simplifikazzjoni tad-dokumenti ta’ evidenza mitluba għall-applikanti, l-eżenzjonijiet mit-tariffi tal-ipproċessar u, fejn xieraq, il-ħruġ ta’ viżi ta’ dħul aktar minn darba.
   ID-DIKJARAZZJONI KONĠUNTA DWAR L-ISVIZZERA U L-LIECHTENSTEIN
   Il-Partijiet jinnotaw ir-relazzjoni mill-qrib bejn l-Unjoni Ewropea u l-Isvizzera u l-Liechtenstein, partikolarment bis-saħħa tal-Ftehim tat-26 ta’ Ottubru 2004 dwar l-assoċazzjoni ta’ dawn il-pajjiżi mal-implimentazzjoni, l-applikazzjoni u l-progress tal-acquis ta’ Schengen.
   F’tali ċirkostanzi, ikun mixtieq li l-awtoritajiet tal-Isvizzera u l-Liechtenstein u r-Repubblika tal-Moldova jikkonkludu, bla dewmien, ftehimiet bilaterali dwar l-iffaċilitar tal-ħruġ ta’ viżi għal żjajjar qosra f’termini simili għall-Ftehim emendat.


title: 2014/469/UE: Deċiżjoni tal-Kunsill meħuda bi qbil komuni mal-President tal-Kummissjoni, tas- 17 ta' Lulju 2014 li taħtar Membru tal-Kummissjoni Ewropea

text:
               18.7.2014

               MT

               Il-Ġurnal Uffiċjali tal-Unjoni Ewropea

               L 212/16

         DEĊIŻJONI TAL-KUNSILL
   meħuda bi qbil komuni mal-President tal-Kummissjoni,
   tas-17 ta' Lulju 2014
   li taħtar Membru tal-Kummissjoni Ewropea

      (2014/469/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari t-tieni paragrafu tal-Artikolu 246 tiegħu,
   Wara li kkunsidra l-opinjoni tal-Parlament Ewropew (1),
   Billi:

               (1)

               Fid-9 ta' Frar 2010, il-Kunsill Ewropew adotta d-Deċiżjoni 2010/80/UE (2) dwar il-ħatra tal-Kummissjoni Ewropea għall-perijodu sal-31 ta' Ottubru 2014.

               (2)

               Fl-ittra bid-data tat-18 ta' Ġunju 2014, is-Sur José Manuel DURÃO BARROSO, President tal-Kummissjoni, informa lill-Kunsill li s-Sur Janusz LEWANDOWSKI kien irriżenja mill-kariga tiegħu bħala Membru tal-Kummissjoni b'effett mit-30 ta' Ġunju 2014.

               (3)

               F'konformità mat-tieni paragrafu tal-Artikolu 246 tat-Trattat dwar il-Funzjonament tal-Unjoni Ewropea, post battal ikkawżat b'riżenja għandu jimtela għall-bqija tal-mandat tal-Membru minn Membru ġdid tal-istess nazzjonalità.

               (4)

               Għalhekk, għandu jinħatar Membru ġdid tal-Kummissjoni,

         ADOTTA DIN ID-DEĊIŻJONI:
   Artikolu 1
   Bi qbil komuni mas-Sur José Manuel DURÃO BARROSO, il-President tal-Kummissjoni, il-Kunsill jaħtar lis-Sur Jacek DOMINIK bħala Membru tal-Kummissjoni għall-bqija tal-mandat, jiġifieri sal-31 ta' Ottubru 2014.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-17 ta' Lulju 2014.

            Għall-Kunsill

            Il-President

         S. GOZI

      (1)  Opinjoni tas-16 ta' Lulju 2014 (għadha mhijiex ippubblikata fil-Ġurnal Uffiċjali).

      (2)  ĠU L 38,11.2.2010, p. 7.


title: Deċiżjoni tal-Kunsill (UE) 2016/1995 tal-11 ta' Novembru 2016 dwar l-iffirmar, f'isem l-Unjoni Ewropea, tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea

text:
               16.11.2016

               MT

               Il-Ġurnal Uffiċjali tal-Unjoni Ewropea

               L 308/1

         DEĊIŻJONI TAL-KUNSILL (UE) 2016/1995
   tal-11 ta' Novembru 2016
   dwar l-iffirmar, f'isem l-Unjoni Ewropea, tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fil-15 ta' Lulju 2013, il-Kunsill awtorizza lill-Kummissjoni biex tiftaħ negozjati ma' ċerti Membri oħra tal-Organizzazzjoni Dinjija tal-Kummerċ skont l-Artikolu XXIV:6 tal-Ftehim Ġenerali dwar it-Tariffi u l-Kummerċ (GATT) 1994, fil-kuntest tal-adeżjoni tar-Repubblika tal-Kroazja mal-Unjoni.

               (2)

               In-negozjati tmexxew mill-Kummissjoni f'konformità mad-direttivi ta' negozjar adottati mill-Kunsill.

               (3)

               Dawk in-negozjati ġew konklużi u Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-GATT 1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea (“il-Ftehim”) ġie inizjalat fit-12 ta' Lulju 2016.

               (4)

               Jenħtieġ li l-Ftehim jiġi ffirmat,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-GATT 1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea huwa b'dan awtorizzat, soġġett għall-konklużjoni ta' dak il-Ftehim (1).
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-11 ta' Novembru 2016.

            Għall-Kunsill

            Il-President

         P. ŽIGA

      (1)  It-test tal-Ftehim ser jiġi ppubblikat flimkien mad-Deċiżjoni dwar il-konklużjoni tiegħu.


title: 2014/471/UE: Deċiżjoni tal-Kunsill meħuda bi qbil komuni mal-President tal-Kummissjoni, tas- 17 ta' Lulju 2014 li taħtar Membru tal-Kummissjoni Ewropea

text:
               18.7.2014

               MT

               Il-Ġurnal Uffiċjali tal-Unjoni Ewropea

               L 212/18

         DEĊIŻJONI TAL-KUNSILL
   meħuda bi qbil komuni mal-President tal-Kummissjoni,
   tas-17 ta' Lulju 2014
   li taħtar Membru tal-Kummissjoni Ewropea

      (2014/471/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari t-tieni paragrafu tal-Artikolu 246 tiegħu,
   Wara li kkunsidra l-opinjoni tal-Parlament Ewropew (1),
   Billi:

               (1)

               Fid-9 ta' Frar 2010, il-Kunsill Ewropew adotta d-Deċiżjoni 2010/80/UE (2) dwar il-ħatra tal-Kummissjoni Ewropea għall-perijodu sal-31 ta' Ottubru 2014.

               (2)

               Fl-ittra bid-data tat-18 ta' Ġunju 2014, is-Sur José Manuel DURÃO BARROSO, President tal-Kummissjoni, informa lill-Kunsill li s-Sinjura Viviane REDING kienet irriżenjat mill-kariga tagħha bħala Membru tal-Kummissjoni b'effett mit-30 ta' Ġunju 2014.

               (3)

               F'konformità mat-tieni paragrafu tal-Artikolu 246 tat-Trattat dwar il-Funzjonament tal-Unjoni Ewropea, post battal ikkawżat b'riżenja għandu jimtela għall-bqija tal-mandat tal-Membru minn Membru ġdid tal-istess nazzjonalità.

               (4)

               Għalhekk, għandu jinħatar Membru ġdid tal-Kummissjoni,

         ADOTTA DIN ID-DEĊIŻJONI:
   Artikolu 1
   Bi qbil komuni mas-Sur José Manuel DURÃO BARROSO, il-President tal-Kummissjoni, il-Kunsill jaħtar lis-Sinjura Martine REICHERTS bħala Membru tal-Kummissjoni għall-bqija tal-mandat, jiġifieri sal-31 ta' Ottubru 2014.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-17 ta' Lulju 2014.

            Għall-Kunsill

            Il-President

         S. GOZI

      (1)  Opinjoni tas-16 ta' Lulju 2014 (għadha mhijiex ippubblikata fil-Ġurnal Uffiċjali).

      (2)  ĠU L 38,11.2.2010, p. 7.


title: 2013/129/UE: Deċiżjoni tal-Kunsill tas- 7 ta’ Marzu 2013 li tissottoponi lill-4-metilamfetammina għal miżuri ta’ kontroll

text:
               15.3.2013

               MT

               Il-Ġurnal Uffiċjali tal-Unjoni Ewropea

               L 72/11

         DEĊIŻJONI TAL-KUNSILL
   tas-7 ta’ Marzu 2013
   li tissottoponi lill-4-metilamfetammina għal miżuri ta’ kontroll
   (2013/129/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill 2005/387/ĠAI tal-10 ta’ Mejju 2005 dwar l-iskambju ta’ informazzjoni, il-valutazzjoni tar-riskju u l-kontroll fuq sustanzi psikoattivi ġodda (1), u b’mod partikolari l-Artikolu 8(3) tagħha,
   Wara li kkunsidra l-inizjattiva tal-Kummissjoni Ewropea,
   Billi:

               (1)

               Abbażi tal-Artikolu 6 tad-Deċiżjoni 2005/387/ĠAI, tħejja rapport ta’ valutazzjoni tar-riskju dwar l-4-metilamfetammina minn sessjoni speċjali tal-Kumitat Xjentifiku estiż taċ-Ċentru Ewropew għall-Monitoraġġ tad-Droga u d-Dipendenza fuq id-Droga, u sussegwentement wasal għand il-Kummissjoni fid-29 ta’ Novembru 2012.

               (2)

               L-4-metilamfetammina hija derivattiv sintetiku metilat fiċ-ċirku tal-amfetammina li fil-biċċa l-kbira tinstab f’forma ta’ trab u ta’ pejst f’kampjuni li fihom l-amfetammina u l-kaffeina, iżda li deheret ukoll f’forma ta’ pilloli u f’forma ta’ likwidu. Ġie żvelat fis-suq tal-amfetammina illeċita fejn tinbiegħ u tintuża bħala d-droga kkontrollata, amfetammina. Kien hemm rapport dwar is-sustanza li nstabet f’prodott kummerċjali mibjugħ fuq l-Internet. Il-prekursur kimiku prinċipali għas-sinteżi tal-4-metilamfetammina huwa 4-metilbenżil metil keton (4-metil-BMK), li jidher li hu kummerċjalment disponibbli fuq l-Internet u mhux ikkontrollat skont il-Konvenzjoni tan-Nazzjonijiet Uniti tal-1988 kontra t-Traffikar Illeċitu fi Drogi Narkotiċi u Sustanzi Psikotropiċi.

               (3)

               L-effetti fiżiċi speċifiċi tal-4-metilamfetammina ġew rarament rrappurtati mill-utenti, billi l-utenti tipikament ma jkunux konxji li ħadu is-sustanza. Madankollu, il-ftit rapporti li huma disponibbli jissuġġerixxu li għandha effetti ta’ tip ta’ stimulant. Id-dejta limitata disponibbli relatata mal-bnedmin tissuġġerixxi li l-effetti negattivi tal-4-metilamfetammina jinkludu ipertermija, pressjoni għolja, anoreksja, dardir, għaraq, problemi gastriċi, sogħla, remettar, uġiegħ ta’ ras, palpitazzjoni, insomnja, paranojja, ansjetà u dipressjoni. Id-data attwali mhix biżżejjed biex tistabbilixxi l-potenzjal relattiv tal-produzzjoni tad-dipendenza tas-sustanza.

               (4)

               Skont is-sorsi tad-data limitati disponibbli, it-tossiċità akuta tal-4-metilamfetammina hija simili għal dik ta’ stimulanti oħra. Ċerta evidenza tissuġġerixxi li taħlita ta’ 4-metilamfetammina ma’ sustanzi oħra, inklużi l-amfetammina u l-kaffeina, tista’ tirriżulta f’riskju ogħla ta’ tossiċità globali miżjuda.

               (5)

               Kien hemm total ta’ 21 fatalitajiet irreġistrati f’erba’ Stati Membri fejn l-4-metilamfetammina weħida jew f’kombinazzjoni ma’ sustanza waħda jew aktar, speċjalment l-amfetammina, instabet f’kampjuni post-mortem. Filwaqt li f’dawn il-fatalitajiet mhuwiex possibbli li mill-informazzjoni disponibbli jiġi ddeterminat b’ċertezza r-rwol tal-4-metilamfetammina, f’xi każijiet is-sustanza instabet bħala d-droga predominanti, b’livelli komparabbli għal dawk misjuba f’ċerti każijiet ta’ mewt ikkawżat mill-konsum tal-amfetammina.

               (6)

               L-4-metilamfetammina instabet fi 15-il Stat Membru, filwaqt li Stat Membru wieħed irrapporta il-manifattura tas-sustanza fit-territorju tiegħu. Prevalenza speċifika għall-4-metilamfetammina hija diffiċli li tiġi stmata. Ma hemm l-ebda informazzjoni dwar domanda speċifika għas-sustanza minn gruppi ta’ utenti u hija mhix ikkummerċjalizzata fis-suq permezz ta’ ħwienet fuq l-Internet.

               (7)

               L-informazzjoni disponibbli tissuġġerixxi li l-4-metilamfetammina hija prodotta u mqassma mill-istess gruppi kriminali organizzati li huma involuti fil-manifattura u t-traffikar tal-amfetammina.

               (8)

               L-4-metilamfetammina ma għandha l-ebda valur jew użu mediku magħruf, stabbilit jew rikonoxxut fl-Unjoni Ewropea u ma hemm l-ebda awtorizzazzjoni għall-kummerċjalizzazzjoni tas-sustanza fl-Unjoni. Minbarra l-użu tagħha bħala standard analitiku ta’ referenza u fir-riċerka xjentifika, ma hemm l-ebda indikazzjoni li tista’ tintuża għal xi skopijiet leġittimi oħra.

               (9)

               L-4-metilamfetammina attwalment mhix għaddejja minn l-ebda proċess ta’ valutazzjoni u ma għaddiet mill-ebda proċess ta’ valutazzjoni mis-sistema tan-Nazzjonijiet Uniti. Tmien Stati Membru jikkontrollaw is-sustanza skont il-leġislazzjoni dwar il-kontroll tad-droga bis-saħħa tal-obbligi tagħhom skont il-Konvenzjoni tan-Nazzjonijiet Uniti dwar Sustanzi Psikotropiċi tal-1971. Żewġ Stati Membri oħrajn japplikaw id-definizzjoni ġenerika ta’ fenetilammina fil-leġislazzjoni nazzjonali tagħhom għall-prodott filwaqt li Stat Membru wieħed jikkontrollaha skont il-leġislazzjoni tiegħu tal-mediċini.

               (10)

               Għalkemm ir-rapport tal-valutazzjoni tar-riskju jiżvela li hemm evidenza xjentifika limitata disponibbli dwar il-karatteristiċi u r-riskji tal-4-metilamfetammina u jiġbed l-attenzjoni li huma meħtieġa aktar studji dwar ir-riskji ġenerali għas-saħħa u dawk soċjali assoċjati mas-sustanza. Madankollu, l-evidenza disponibbli tipprovdi biżżejjed raġunijiet biex jissottoponu lill-4-metilamfetammina għall-miżuri ta’ kontroll madwar l-Unjoni. Bħala riżultat tar-riskji għas-saħħa li din tippreżenta, kif dokumentat fl-iskoperta tagħha f’diversi fatalitajiet irrapportati, speċjalment meta użata flimkien ma’ sustanzi oħra; ix-xebħ qawwi tagħha fid-dehra u l-effetti mal-amfetammina; il-fatt li l-utenti jistgħu bla ma jafu jikkunsmaw is-sustanza u l-valur mediku jew l-użu limitat tagħha, l-4-metilamfetammina għandha tkun soġġetta għall-miżuri ta’ kontroll fl-Unjoni.

               (11)

               Minħabba li għaxar Stati Membri diġà jikkontrollaw l-4-metilamfetammina, il-fatt li titqiegħed taħt miżuri ta’ kontroll fl-Unjoni jista’ jgħin biex jiġu evitati problemi ta’ infurzar transkonfinali tal-liġi kif ukoll problemi ta’ kooperazzjoni ġudizzjarja,

               (12)

               Il-miżuri ta’ kontroll fl-Unjoni kollha jistgħu jgħinu wkoll fil-prevenzjoni tal-4-metilamfetammina li tiżviluppa bħala alternattiva għall-amfetammina fis-swieq tad-drogi illeċiti,

         ADOTTA DIN ID-DEĊIŻJONI:
   Artikolu 1
   Is-sustanza psikoattiva ġdida, 4-metilamfetammina, hija hawnhekk sottoposta għal miżuri ta’ kontroll fl-Unjoni.
   Artikolu 2
   Sas-17 ta’ Marzu 2014, l-Istati Membri għandhom jieħdu l-miżuri meħtieġa, skont il-liġi nazzjonali tagħhom, biex jissottoponu lill-4-metilamfetammina għal miżuri ta’ kontroll u pieni kriminali, kif previst fil-leġislazzjoni tagħhom li tikkonforma mal-obbligi tagħhom skont il-Konvenzjoni tan-Nazzjonijiet Uniti tal-1971 dwar is-Sustanzi Psikotropiċi.
   Artikolu 3
   Din id-Deċiżjoni għandha tidħol fis-seħħ fil-jum ta’ wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, is-7 ta’ Marzu 2013.

            Għall-Kunsill

            Il-President

         A. SHATTER

      (1)  ĠU L 127, 20.5.2005, p. 32.


title: 2009/202/KE: Deċiżjoni tal-Parlament Ewropew tat- 22 ta' April 2008 dwar l-għeluq tal-kontijiet taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2006

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/117

         DEĊIŻJONI TAL-PARLAMENT EWROPEW
   tat-22 ta' April 2008
   dwar l-għeluq tal-kontijiet taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2006
   (2009/202/KE)
   IL-PARLAMENT EWROPEW,
   wara li kkunsidra l-kontijiet annwali definittivi taċ-Ċentru Ewropew għall-Iżvilupp tat-Taħriġ Professjonali] għas-sena finanzjarja 2006 (1),
   wara li kkunsidra r-rapport tal-Qorti tal-Awdituri dwar il-kontijiet annwali definittivi taċ-Ċentru Ewropew għall-Iżvilupp tat-Taħriġ Professjonali għas-sena finanzjarja 2006, flimkien mat-tweġibiet taċ-Ċentru (2),
   wara li kkunsidra r-rakkomandazzjoni tal-Kunsill tat-12 ta' Frar 2008 (5843/2008 – C6-0084/2008),
   wara li kkunsidra t-Trattat KE, u b'mod partikolari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikolari l-Artikolu 185 tiegħu,
   wara li kkunsidra r-Regolament (KEE) Nru 337/75 tal-Kunsill tal-10 ta' Frar 1975 li jwaqqaf Ċentru Ewropew għall-Iżvilupp ta' Taħriġ Professjonali (4), u b'mod partikolari l-Artikolu 12a tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikolari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A6-0110/2008),

               1.

               Jinnota li l-ammonti annwali finali taċ-Ċentru Ewropew għall-Iżvilupp tat-Taħriġ Professjonali huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet taċ-Ċentru Ewropew għall-Iżvilupp tat-Taħriġ Professjonali għas-sena finanzjarja 2006;

               3.

               Jagħti istruzzjonijiet lill-President tiegħu biex jgħaddi din id-deciżjoni lid-direttur taċ-Ċentru Ewropew għall-Iżvilupp tat-Taħriġ Professjonali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 261, 31.10.2007, p. 46.

      (2)  ĠU C 309, 19.12.2007, p. 86.

      (3)  ĠU L 248, 16.9.2002, p. 1.

      (4)  ĠU L 39, 13.2.1975, p. 1.

      (5)  ĠU L 357, 31.12.2002, p. 72.


title: 2011/286/UE: Deċiżjoni tal-Parlament Ewropew u tal-Kunsill tat- 2 ta’ Mejju 2011 dwar il-mobilizzazzjoni tal-Fond tas-Solidarjetà tal-UE skont il-punt 26 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               19.5.2011

               MT

               Il-Ġurnal Uffiċjali tal-Unjoni Ewropea

               L 132/13

         DEĊIŻJONI TAL-PARLAMENT EWROPEW U TAL-KUNSILL
   tat-2 ta’ Mejju 2011
   dwar il-mobilizzazzjoni tal-Fond tas-Solidarjetà tal-UE skont il-punt 26 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
   (2011/286/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikolari l-punt 26 tiegħu,
   Wara li kkunsidraw ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea (2),
   Wara li kkunsidraw il-proposta tal-Kummissjoni Ewropea,
   Billi:

               (1)

               L-Unjoni Ewropea ħolqot Fond ta’ Solidarjetà tal-Unjoni Ewropea (il “Fond”) biex turi s-solidarjetà tagħha mal-popolazzjoni ta’ reġjuni milquta minn diżastri.

               (2)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-Fond sal-ammont annwali massimu ta’ EUR 1 biljun.

               (3)

               Ir-Regolament (KE) Nru 2012/2002 fih id-dispożizzjonijiet li jippermettu l-mobilizzazzjoni tal-fond.

               (4)

               Il-Polonja, is-Slovakkja, l-Ungerija, ir-Repubblika Ċeka, il-Kroazja u r-Rumanija ppreżentaw talbiet bil-għan li jimmobilizzaw il-Fond, li jikkonċernaw diżastri kkawżati minn żerżieq ta’ art u egħriegħer kbar,

         ADOTTAW DIN ID-DEĊIŻJONI:
   Artikolu 1
   Fil-qafas tal-baġit ġenerali tal-Unjoni Ewropea stabbilit għas-sena finanzjarja 2011, għandha tiġi mobilizzata somma ta’ EUR 182 388 893 f’approprjazzjonijiet għall-impenji u għall-ħlasijiet taħt l-intestatura tal-Fond ta’ Solidarjetà tal-Unjoni Ewropea.
   Artikolu 2
   Din id-deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, it-2 ta’ Mejju 2011.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         CSÉFALVAY Z.

      (1)  ĠU C 139, 14.6.2006, p. 1.

      (2)  ĠU L 311, 14.11.2002, p. 3.


title: 2014/31/UE: Deċiżjoni tal-Bank Ċentrali Ewropew tad- 29 ta’ Awwissu 2013 li tistabbilixxi t-termini u l-kundizzjonijiet għal trasferimenti ta’ ishma fil-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas (BĊE/2013/29)

text:
               21.1.2014

               MT

               Il-Ġurnal Uffiċjali tal-Unjoni Ewropea

               L 16/55

         DEĊIŻJONI TAL-BANK ĊENTRALI EWROPEW
   tad-29 ta’ Awwissu 2013
   li tistabbilixxi t-termini u l-kundizzjonijiet għal trasferimenti ta’ ishma fil-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas
   (BĊE/2013/29)
   (2014/31/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 28.5 tiegħu,
   Billi:

               (1)

               Id-Deċiżjoni BĊE/2013/28 tad-29 ta’ Awwissu 2013 dwar l-ishma ta’ persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (1) tipprovdi għall–aġġustament tal-ponderazzjoni assenjata lil dawk il-banek ċentrali nazzjonali (BĊNi) fl-iskema tas-sottoskrizzjoni tal-kapital tal-Bank Ċentrali Ewropew (BĊE) (minn hawn ‘il quddiem “il-ponderazzjoni fl-iskema tal-kapital” u “l-iskema tal-kapital” rispettivament). Dan l-aġġustament jirrikjedi l-Kunsill Governattiv li jiddetermina t-termini u l-kundizzjonijiet għal trasferimenti ta’ ishma fil-kapital bejn il-BĊNi li huma membri tas-Sistema Ewropea ta’ Banek Ċentrali (SEBĊ) fil-31 ta’ Diċembru 2013 sabiex jiżgura li d-distribuzzjoni ta’ dawn l-ishma jikkorrispondi għall-aġġustamenti magħmula. Bl-istess mod, hija meħtieġa l-adozzjoni ta’ deċiżjoni ġdida li tirrevoka d-Deċiżjoni BĊE/2013/18 tal-21 ta’ Ġunju 2013 li tistabbilixxi t-termini u l-kundizzjonijiet għat-trasferimenti tal-ishma fil-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas (2) b’effett mill-1 ta’ Jannar 2014.

               (2)

               Id-Deċiżjoni BĊE/2013/30 tad-29 ta’ Awwissu 2013 dwar il-ħlas fil-kapital tal-Bank Ċentrali Ewropew mill-banek ċentrali nazzjonali ta’ Stati Membri li l-munita tagħhom hija l-euro (3) tiddetermina kif u sa liema punt il-BĊNi tal-Istati Membri li l-munita tagħhom hija l-euro (minn hawn ‘il quddiem “BĊNi taż-żona tal-euro”) huma taħt obbligu li jħallsu l-kapital tal-BĊE minħabba l-iskema tal-kapital estiża. Id-Deċiżjoni BĊE/2013/31 tat-30 ta’ Awwissu 2013 dwar il-ħlas fil-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro (4) tiddetermina l-persentaġġ li l-BĊNi tal-Istati Membri li l-munita tagħhom mhijiex l-euro (minn hawn ‘il quddiem “BĊNi li mhumiex fiż-żona tal-euro”) huma taħt obbligu li jħallsu b’effett mill-1 ta’ Jannar 2014 minħabba l-iskema tal-kapital estiża.

               (3)

               Il-BĊNi taż-żona tal-euro, bl-eċċezzjoni tal-Latvijas Banka, diġà ħallsu l-ishma tagħhom fil-kapital sottoskritt tal-BĊE kif mitlub skont id-Deċiżjoni BĊE/2013/19 tal-21 ta’ Ġunju 2013 dwar il-ħlas taż-żieda fil-kapital tal-Bank Ċentrali Ewropew mill-banek ċentrali nazzjonali ta’ Stati Membri li l-munita tagħhom hija l-euro (5). Minħabba dan, l-Artikolu 2(1) tad-Deċiżjoni BĊE/2013/30 jistipula illi l-BĊNi taż-żona tal-euro għandhom jew jittrasferixxu ammont addizzjonali lill-BĊE, jew jirċievu ammont lura mingħand il-BĊE, skont il-każ, sabiex jaslu għall-ammonti murija fit-tabella fl-Artikolu 1 tad-Deċiżjoni BĊE/2013/30.

               (4)

               Barra minn hekk, deċiżjoni separata tal-Kunsill Governattiv dwar il-ħlas fil-kapital, it-trasferiment ta’ assi ta’ riservi barranin u kontribuzzjonijiet mil-Latvijas Banka lir-riservi u l-provvisti tal-Bank Ċentrali Ewropew se jistabbilixxu li l-Latvijas Banka, li se jkun BĊN taż-żona tal-euro mill-1 ta’ Jannar 2014, huwa taħt l-obbligu li jħallas is-sehem li jifdal għas-sottoskrizzjoni tiegħu tal-kapital tal-BĊE sabiex jintlaħqu l-ammonti li qed jintwerew ħdejn ismu fit-tabella fl-Artikolu 1 tad-Deċiżjoni BĊE/2013/30, meta tiġi kkunsidrata l-iskema tal-kapital estiża.

               (5)

               Bl-istess mod, il-BĊNi taż-żona tal-euro diġa’ ħallsu persentaġġ tal-ishma tagħhom fil-kapital sottoskritt tal-BĊE kif meħtieġ skont id-Deċiżjoni BĊE/2013/20 tal-21 ta’ Ġunju 2013 dwar il-ħlas tal-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro (6). Minħabba dan, l-Artikolu 2(1) tad-Deċiżjoni BĊE/2013/31 jistipula illi kull wieħed minnhom għandu jew jittrasferixxi ammont addizzjonali lill-BĊE, jew jirċievi ammont lura mingħand il-BĊE, skont il-każ, sabiex jasal għall-ammonti murija fit-tielet kolonna tat-tabella fl-Artikolu 1 tad-Deċiżjoni BĊE/2013/31,

         AdoTtA DIN ID-DEĊIŻJONI:
   Artikolu 1
   Trasferiment ta’ ishma tal-kapital
   Meta wieħed iqis is-sehem fil-kapital tal-BĊE li kull BĊN se jkun issottoskriva fil-31 ta’ Diċembru 2013, u s-sehem fil-kapital tal-BĊE li kull BĊN se jissottoskrivi b’effett mill-1 ta’ Jannar 2014 bħala konsegwenza tal-aġġustament tal-ponderazzjoni fl-iskema tal-kapital stipulata fl-Artikolu 2 tad-Deċiżjoni BĊE/2013/28, il-BĊNi għandhom jittrasferixxu l-ishma tal-kapital bejniethom permezz ta’ trasferimenti minn u lill-BĊE biex jiġi żgurat li d-distribuzzjoni tal-ishma tal-kapital b’effett mill-1 ta’ Jannar 2014 tikkorrispondi mal-ippeżar aġġustat. Għal dan il-għan, kull BĊN għandu, bis-saħħa ta’ dan l-Artiklu u mingħajr il-ħtieġa ta’ aktar formalità jew atti, jitqies li jkun jew ittrasferixxa jew irċieva, b’effett mill-1 ta’ Jannar 2014, is-sehem fil-kapital sottoskritt tal-BĊE muri ħdejn ismu fir-raba’ kolonna tat-tabella fl-Anness I ta’ din id-Deċiżjoni, fejn is-sinjal “+” għandu jirreferi għal sehem fil-kapital li l-BĊE għandu jittrasferixxi lill-BĊN u s-sinjal “-” għal sehem fil-kapital li l-BĊN għandu jittrasferixxi lill-BĊE.
   Artikolu 2
   Aġġustament tal-kapital imħallas
   1.   Meta wieħed iqis l-ammont tal-kapital li kull BĊN ħallas u l-ammont tal-kapital tal-BĊE li kull BĊN għandu jħallas b’effett mill-1 ta’ Jannar 2014 bis-saħħa tal-Artikolu 1 tad-Deċiżjoni BĊE/2013/30 għall-BĊNi taż-żona tal-euro u tal-Artikolu 1 tad-Deċiżjoni BĊE/2013/31 għall-BĊNi li mhumiex fiż-żona tal-euro rispettivament, fl-ewwel jum ta’ negozju tas-sistema Trans-European Automated Real-time Gross settlement Express Transfer (TARGET2) wara l-1 ta’ Jannar 2014 kull BĊN għandu jew jittrasferixxi jew jirċievi l-ammont nett muri ħdejn ismu fir-raba’ kolonna tat-tabella fl-Anness II ta’ din id-Deċiżjoni, fejn “+” għandu jirreferi għal ammont li l-BĊN għandu jittrasferixxi lill-BĊE u s-sinjal “-” għal ammont li l-BĊE għandu jittrasferixxi lil dak il-BĊN.
   2.   Fl-ewwel jum ta’ negozju tat-TARGET2 wara l-1 ta’ Jannar 2014, il-BĊE u l-BĊNi li huma taħt l-obbligu li jittrasferixxu ammont taħt paragrafu 1 għandhom kull wieħed jittrasferixxu separatament kull imgħax fuq l-ammonti rispettivi dovuti li jakkumula tul il-perjodu mill-1 ta’ Jannar 2014 sad-data tat-trasferiment. Dawk li jittrasferixxu u dawk li jirċievu dan l-imgħax għandhom ikunu l-istess bħal dawk li jittrasferixxu u dawk li jirċievu l-ammonti li fuqhom jakkumula l-imgħax.
   Artikolu 3
   Dispożizzjonijiet ġenerali
   1.   It-trasferimenti deskritti fl-Artikolu 2 għandhom iseħħu permezz tat-TARGET2.
   2.   Meta BĊN ma jkollux aċċess għat-TARGET2, l-ammonti deskritti fl-Artikolu 2 għandhom jiġu ttrasferiti billi jiġi kkreditat kont li l-BĊE jew BĊN jidentifika fi żmien adegwat.
   3.   Kull imgħax li jiddekorri skont l-Artikolu 2(2) għandu jiġi kkalkulat ta’ kuljum, billi jintuża l-metodu ta’ kalkulazzjoni fuq 360 jum, b’rata ekwivalenti għall-aħħar rata ta’ imgħax marġinali disponibbli użata mill-Eurosistema fis-sejħiet għall-offerti tagħha għal operazzjonijiet ta’ rifinanzjament ewlenin.
   4.   Il-BĊE u l-BĊNi li huma taħt obbligu li jagħmlu trasferiment skont l-Artikolu 2 għandhom, maż-żmien, jagħtu l-istruzzjonijiet meħtieġa għat-twettiq ta’ dan it-trasferiment fil-ħin.
   Artikolu 4
   Dħul fis-seħħ u revoka
   1.   Din id-Deċizjoni tidħol fis-seħħ fl-1 ta’ Jannar 2014.
   2.   Id-Deċiżjoni BĊE/2013/18 hija revokata b’effett mill-1 ta’ Jannar 2014.
   3.   Ir-referenzi għal Deċiżjoni BĊE/2013/18 għandhom jinftiehmu bħala referenzi għal din id-Deċiżjoni.

      Magħmul fi Frankfurt am Main, id-29 ta’ Awwissu 2013.

            Il-President tal-BĊE

         Mario DRAGHI

      (1)  Ara paġna 53 ta’ dan il-Ġurnal Uffiċjali.

      (2)  ĠU L 187, 6.7.2013, p. 17.

      (3)  Ara paġna 61 ta’ dan il-Ġurnal Uffiċjali.

      (4)  Ara paġna 63 ta’ dan il-Ġurnal Uffiċjali.

      (5)  ĠU L 187, 6.7.2013, p. 23.

      (6)  ĠU L 187, 6.7.2013, p. 25.

      ANNESS I

         IL-KAPITAL SOTTOSKRITT TAL-BĊNI

                  (f’EUR)

                  Sehem sottoskritt fil-31 ta’ Diċembru 2013

                  Sehem sottoskritt mill-1 ta’ Jannar 2014

                  Sehem li jrid jiġi ttrasferit

                     BĊN taż-żona tal-euro

                  Nationale Bank van België/Banque Nationale de Belgique

                  261 705 370,91

                  268 222 025,17

                  6 516 654,26

                  Deutsche Bundesbank

                  2 030 803 801,28

                  1 948 208 997,34

                  –82 594 803,94

                  Eesti Pank

                  19 268 512,58

                  20 870 613,63

                  1 602 101,05

                  Central Bank of Ireland

                  120 276 653,55

                  125 645 857,06

                  5 369 203,51

                  Bank of Greece

                  210 903 612,74

                  220 094 043,74

                  9 190 431,00

                  Banco de España

                  893 420 308,48

                  957 028 050,02

                  63 607 741,54

                  Banque de France

                  1 530 028 149,23

                  1 534 899 402,41

                  4 871 253,18

                  Banca d’Italia

                  1 348 471 130,66

                  1 332 644 970,33

                  –15 826 160,33

                  Central Bank of Cyprus

                  14 429 734,42

                  16 378 235,70

                  1 948 501,28

                  Latvijas Banka

                  29 682 169,38

                  30 537 344,94

                  855 175,56

                  Banque centrale du Lussemburgu

                  18 824 687,29

                  21 974 764,35

                  3 150 077,06

                  Bank Ċentrali ta’ Malta

                  6 873 879,49

                  7 014 604,58

                  140 725,09

                  De Nederlandsche Bank

                  429 352 255,40

                  433 379 158,03

                  4 026 902,63

                  Oesterreichische Nationalbank

                  209 680 386,94

                  212 505 713,78

                  2 825 326,84

                  Banco de Portugal

                  190 909 824,68

                  188 723 173,25

                  –2 186 651,43

                  Banka Slovenije

                  35 397 773,12

                  37 400 399,43

                  2 002 626,31

                  Národná banka Slovenska

                  74 486 873,65

                  83 623 179,61

                  9 136 305,96

                  Suomen Pankki

                  134 836 288,06

                  136 005 388,82

                  1 169 100,76

                     BĊN li mhuwiex fiż-żona tal-euro

                  Българска народна банка (Bank Nazzjonali Bulgaru)

                  93 571 361,11

                  92 986 810,73

                  – 584 550,38

                  Česká národní banka

                  157 384 777,79

                  174 011 988,64

                  16 627 210,85

                  Danmarks Nationalbank

                  159 712 154,31

                  161 000 330,15

                  1 288 175,84

                  Hrvatska narodna banka

                  64 354 667,03

                  65 199 017,58

                  844 350,55

                  Lietuvos bankas

                  44 306 753,94

                  44 728 929,21

                  422 175,27

                  Magyar Nemzeti Bank

                  148 735 597,14

                  149 363 447,55

                  627 850,41

                  Narodowy Bank Polski

                  525 889 668,45

                  554 565 112,18

                  28 675 443,73

                  Banca Națională a României

                  264 660 597,84

                  281 709 983,98

                  17 049 386,14

                  Sveriges riksbank

                  244 775 059,86

                  246 041 585,69

                  1 266 525,83

                  Bank of England

                  1 562 265 020,29

                  1 480 243 941,72

                  –82 021 078,57

                  Total (1)

                  10 825 007 069,61

                  10 825 007 069,61

                  0,00

         (1)  Minħabba xi tqarrib, it-totali jistgħu ma jaqblux mas-somma tal-figuri kollha murija.

      ANNESS II

         KAPITAL IMĦALLAS TAL-BĊNI

                  (f’EUR)

                  Sehem imħallas fil- 31 ta’ Diċembru 2013

                  Sehem imħallas mill-1 ta’ Jannar 2014

                  Ammont ta’ ħlas ittrasferit

                     BĊN taż-żona tal-euro

                  Nationale Bank van België/Banque Nationale de Belgique

                  261 705 370,91

                  268 222 025,17

                  6 516 654,26

                  Deutsche Bundesbank

                  2 030 803 801,28

                  1 948 208 997,34

                  –82 594 803,94

                  Eesti Pank

                  19 268 512,58

                  20 870 613,63

                  1 602 101,05

                  Central Bank of Ireland

                  120 276 653,55

                  125 645 857,06

                  5 369 203,51

                  Bank of Greece

                  210 903 612,74

                  220 094 043,74

                  9 190 431,00

                  Banco de España

                  893 420 308,48

                  957 028 050,02

                  63 607 741,54

                  Banque de France

                  1 530 028 149,23

                  1 534 899 402,41

                  4 871 253,18

                  Banca d’Italia

                  1 348 471 130,66

                  1 332 644 970,33

                  –15 826 160,33

                  Central Bank of Cyprus

                  14 429 734,42

                  16 378 235,70

                  1 948 501,28

                  Latvijas Banka

                  1 113 081,35

                  30 537 344,94

                  29 424 263,59

                  Banque centrale du Lussemburgu

                  18 824 687,29

                  21 974 764,35

                  3 150 077,06

                  Bank Ċentrali ta’ Malta

                  6 873 879,49

                  7 014 604,58

                  140 725,09

                  De Nederlandsche Bank

                  429 352 255,40

                  433 379 158,03

                  4 026 902,63

                  Oesterreichische Nationalbank

                  209 680 386,94

                  212 505 713,78

                  2 825 326,84

                  Banco de Portugal

                  190 909 824,68

                  188 723 173,25

                  –2 186 651,43

                  Banka Slovenije

                  35 397 773,12

                  37 400 399,43

                  2 002 626,31

                  Národná banka Slovenska

                  74 486 873,65

                  83 623 179,61

                  9 136 305,96

                  Suomen Pankki

                  134 836 288,06

                  136 005 388,82

                  1 169 100,76

                     BĊN li mhuwiex fiż-żona tal-euro

                  Българска народна банка (Bank Nazzjonali Bulgaru)

                  3 508 926,04

                  3 487 005,40

                  –21 920,64

                  Česká národní banka

                  5 901 929,17

                  6 525 449,57

                  623 520,40

                  Danmarks Nationalbank

                  5 989 205,79

                  6 037 512,38

                  48 306,59

                  Hrvatska narodna banka

                  2 413 300,01

                  2 444 963,16

                  31 663,15

                  Lietuvos bankas

                  1 661 503,27

                  1 677 334,85

                  15 831,58

                  Magyar Nemzeti Bank

                  5 577 584,89

                  5 601 129,28

                  23 544,39

                  Narodowy Bank Polski

                  19 720 862,57

                  20 796 191,71

                  1 075 329,14

                  Banca Națională a României

                  9 924 772,42

                  10 564 124,40

                  639 351,98

                  Sveriges riksbank

                  9 179 064,74

                  9 226 559,46

                  47 494,72

                  Bank of England

                  58 584 938,26

                  55 509 147,81

                  –3 075 790,45

                  Total (1)

                  7 653 244 410,99

                  7 697 025 340,21

                  43 780 929,22

         (1)  Minħabba xi tqarrib, it-totali jistgħu ma jaqblux mas-somma tal-figuri kollha murija.


               2.9.2016

               MT

               Il-Ġurnal Uffiċjali tal-Unjoni Ewropea

               C 324/21

         P8_TA(2015)0087
   Talba għall-ħarsien tal-privileġġi u l-immunitajiet ta' Gabriele Albertini
   Deċiżjoni tal-Parlament Ewropew tal-25 ta' Marzu 2015 dwar it-talba għall-ħarsien tal-privileġġi u l-immunitajiet ta' Gabriele Albertini (2014/2096(IMM))
   (2016/C 324/05)

      Il-Parlament Ewropew,

               —

               wara li kkunsidra t-talba min-naħa ta' Gabriele Albertini tat-28 ta' Lulju 2014, imħabbra waqt is-seduta plenarja tas-16 ta' Settembru 2014, għall-ħarsien tal-immunità tiegħu b'rabta mal-proċedimenti kriminali li jinsabu pendenti quddiem il-Qorti ta' Brescia (l-Italja) (ref. 7061/13 R.G.),

               —

               wara li kkunsidra t-talba min-naħa ta' Gabriele Albertini tat-30 ta' Lulju 2014, imħabbra waqt is-seduta plenarja tas-16 ta' Settembru 2014, għar-rikunsiderazzjoni tat-talba għall-ħarsien tal-immunità tiegħu b'rabta mal-proċedimenti ċivili li jinsabu pendenti quddiem il-Qorti ta' Brescia (l-Italja) (ref. 17851/12 R.G.),

               —

               wara li kkunsidra t-talba min-naħa ta' Gabriele Albertini li waslet fis-17 ta' Lulju 2013, imħabbra waqt is-seduta plenarja tad-9 ta' Settembru 2013, għar-rikunsiderazzjoni tat-talba għall-ħarsien tal-immunità tiegħu b'rabta mal-proċedimenti ċivili msemmija hawn fuq,

               —

               wara li sema' lil Gabriele Albertini, f'konformità mal-Artikolu 9(5) tar-Regoli ta' Proċedura tiegħu,

               —

               wara li kkunsidra l-Artikoli 8 u 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea, kif ukoll l-Artikolu 6(2) tal-Att tal-20 ta' Settembru 1976 li jikkonċerna l-elezzjoni tal-membri tal-Parlament Ewropew b'suffraġju universali dirett,

               —

               wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta' Mejju 1964, l-10 ta' Lulju 1986, il-15 u l-21 ta' Ottubru 2008, id-19 ta' Marzu 2010, is-6 ta' Settembru 2011 u s-17 ta' Jannar 2013 (1),

               —

               wara li kkunsidra d-deċiżjoni tiegħu tal-21 ta' Mejju 2013 dwar it-talba għall-ħarsien tal-immunità u l-privileġġi ta' Gabriele Albertini (2),

               —

               wara li kkunsidra d-deċiżjoni tiegħu tal-24 ta' Frar 2013 dwar it-talba għar-rikunsiderazzjoni tat-talba għall-ħarsien tal-immunità ta' Gabriele Albertini (3),

               —

               wara li kkunsidra l-Artikolu 5(2) u l-Artikoli 7 u 9 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A8-0058/2015),

               A.

               billi ex-Membru tal-Parlament Ewropew, Gabriele Albertini, talab għall-ħarsien tal-immunità parlamentari tiegħu b'rabta mal-proċedimenti kriminali li jinsabu pendenti quddiem qorti Taljana; billi huwa talab ukoll għar-rikunsiderazzjoni tat-talba għall-ħarsien tal-immunità tiegħu b'rabta mal-proċedimenti ċivili li jinsabu pendenti quddiem l-istess qorti;

               B.

               billi t-talba għad-difiża hija marbuta mal-opinjonijiet allegatament espressi mis-Sur Albertini bi skop ta' diffamazzjoni f'mistoqsija bil-miktub li huwa ressaq lill-Ministru għall-Ġustizzja Taljan fit-22 ta' Ottubru 2012 bil-għan li jiġi stabbilit jekk l-aġir ta' Alfredo Robledo, prosekutur li kien ta bidu għal investigazzjoni dwar fatti li jinvolvu l-muniċipalità ta' Milan u dwar il-funzjonijiet tas-Sur Albertini bħala sindku ta' din il-belt lura fl-2005, kienx jikkostitwixxi ksur tal-etika professjonali u kienx għaldaqstant soġġett għal proċedimenti dixxiplinari;

               C.

               billi t-talba għal rikunsiderazzjoni tirrigwarda rikors ġuramentat ppreżentat kontra s-Sur Albertini quddiem il-Qorti ta' Brescia min-naħa tas-Sur Robledo, b'rabta ma' dikjarazzjonijiet allegatament espressi mis-Sur Albertini bi skop ta' diffamazzjoni f'intervista ppubblikata mill-gazzetta Taljana Il Sole 24 Ore fis-26 ta' Ottubru 2011 u f'intervista oħra ppubblikata mill-gazzetta Taljana Corriere della Sera fid-19 ta' Frar 2012;

               D.

               billi s-Sur Albertini uża espressjonijiet simili ħafna, jekk mhux għal kollox identiċi, kemm fil-mistoqsija bil-miktub kif ukoll fl-intervisti, u billi s-sustanza taż-żewġ settijiet ta' proċedimenti, kif ikkonfermat ukoll mis-Sur Albertini bil-miktub u waqt is-seduta ta' smigħ tiegħu, hija l-istess; billi l-istess deċiżjoni dwar jekk għandhiex tiġi difiża jew le l-immunità tas-Sur Albertini għandha, b'konsegwenza ta' dan, tittieħed fid-dawl taż-żewġ proċedimenti;

               E.

               billi kemm il-mistoqsija bil-miktub kif ukoll l-intervisti saru fi żmien meta Albertini kien Membru tal-Parlament Ewropew;

               F.

               billi, skont l-Artikolu 8 tal-Protokoll dwar il-Privileġġi u l-Immunitajiet tal-Unjoni Ewropea, il-Membri tal-Parlament Ewropew m'għandhom ikunu soġġetti għal ebda forma ta' investigazzjoni, detenzjoni jew proċeduri legali, fir-rigward ta' opinjonijiet espressi jew voti mitfugħa minnhom fil-qadi ta' dmirijiethom;

               G.

               billi, f'konformità mal-prassi stabbilita tal-Parlament, il-fatt li l-proċedimenti legali huma ta' natura ta' dritt ċivili jew amministrattiv, jew fihom ċerti aspetti li jaqgħu taħt id-dritt ċivili jew amministrattiv, minnu nnifsu ma jipprevjenix li l-immunità mogħtija minn dak l-Artikolu tkun applikabbli;

               H.

               billi, fid-deċiżjoni tiegħu tal-21 ta' Mejju 2013, il-Parlament qies li l-fatti tal-każ, kif deher fir-rikors ġuramentat u fl-ispjegazzjoni bil-fomm li ta s-Sur Albertini lill-Kumitat għall-Affarijiet Legali, indikaw li d-dikjarazzjonijiet li saru ma kellhomx rabta diretta u evidenti mal-qadi tad-dmirijiet tas-Sur Albertini bħala Membru tal-Parlament Ewropew; billi, għaldaqstant, il-Parlament iddeċieda li ma jħarisx l-immunità tas-Sur Albertini;

               I.

               billi, permezz ta' ittra li waslet fis-17 ta' Lulju 2013, is-Sur Albertini talab għar-rikunsiderazzjoni tad-deċiżjoni tal-21 ta' Mejju 2013 li ma tiġix imħarsa l-immunità tiegħu; billi, permezz tad-deċiżjoni tal-24 ta' Frar 2014, il-Parlament esprima l-qbil tiegħu mar-rakkomandazzjoni tal-Kumitat għall-Affarijiet Legali li ma jiħux azzjoni fuq din it-talba fid-dawl tad-deċiżjoni preċedenti tal-Parlament tal-21 ta' Mejju 2013 li ma jħarisx l-immunità tas-Sur Albertini;

               J.

               billi, permezz ta' ittra li waslet fit-30 ta' Lulju 2014, is-Sur Albertini talab għar-rikunsiderazzjoni tad-deċiżjoni tal-21 ta' Mejju 2013 għat-tieni darba; billi, f'konformità mal-Artikolu 9(5) tar-Regoli ta' Proċedura, is-Sur Albertini pprovda dokumenti supplimentari marbuta mal-każ tiegħu f'diversi okkażjonijiet bejn Settembru 2014 u Marzu 2015;

               K.

               billi l-Qorti tal-Ġustizzja ddeċidiet li dikjarazzjoni magħmula minn membru 'l barra mill-bini tal-Parlament Ewropew taf tikkostitwixxi opinjoni espressa fil-qadi tad-dmirijiet tiegħu jew tagħha kif imsemmi fl-Artikolu 8 tal-Protokoll, u hija tal-fehma li mhuwiex importanti l-post fejn issir dikjarazzjoni, iżda n-natura u l-kontenut tad-dikjarazzjoni (4); billi, madankollu, ir-rabta bejn l-opinjoni espressa u d-dmirijiet parlamentari tal-Membru għandha tkun diretta u evidenti (5);

               L.

               billi d-dokumenti ta' prova ġodda ppreżentati mis-Sur Albertini jonqsu milli jitfgħu dawl fuq ir-rabta bejn id-dikjarazzjonijiet li għamel u d-dmirijiet tiegħu bħala Membru tal-Parlament Ewropew; billi, minflok, huma jipprovdu elementi li essenzjalment jirrigwardaw l-aktar stadji reċenti tal-proċedimenti ġudizzjarji kkonċernati, fatti li seħħew wara l-intervisti u l-mistoqsija bil-miktub u l-kopertura tagħhom fl-istampa; billi dawn l-elementi suppost jagħtu prova li l-espressjonijiet użati ma kinux maħsuba biex jimmalafaw u li l-proċedimenti kemm ċivili kif ukoll kriminali nbdew minħabba ostilità personali u politika fil-konfront tas-Sur Albertini;

               M.

               billi, madankollu, skont l-Artikolu 9(7) tar-Regoli ta' Proċedura, id-deċiżjonijiet fir-rigward tal-immunità fl-ebda ċirkustanza [m'għandhom jippronunzjaw ruħhom] dwar il-ħtija jew l-innoċenza tal-Membru, u lanqas dwar jekk l-opinjonijiet u l-atti attribwiti lilu jiġġustifikawx jew le l-prosekuzzjoni tiegħu, anke jekk, waqt li [tkun] qed [tiġi kkunsidrata] t-talba, [il-kumitat responsabbli] jikseb tagħrif dettaljat tal-fatti tal-każ; billi, skont il-prassi stabbilita tal-Parlament, din id-dispożizzjoni tapplika wkoll għall-proċedimenti ċivili;

               N.

               N. billi l-prinċipju ta' fumus persecutionis – jiġifieri suspett serju u preċiż biżżejjed li l-każ ikun tressaq bl-intenzjoni li ssir ħsara politika lill-Membru kkonċernat – japplika biss għal każijiet ta' immunità li jaqgħu taħt l-Artikolu 9 tal-Protokoll, jiġifieri għal proċedimenti ġuridiċi marbuta ma' reati oħra għajr dawk imwettqa permezz ta' opinjonijiet espressi jew voti mitfugħa, li, min-naħa tagħhom, huma biss koperti mill-Artikolu 8 ta' dan il-Protokoll (6); billi, minħabba li s-Sur Albertini huwa ex-Membru tal-Parlament Ewropew, l-Artikolu 9 m'għadux applikabbli għall-każ tiegħu;

               O.

               billi, fi kwalunkwe każ, din il-kawża bdiet minn opinjonijiet espressi minn Membru, u billi, f'dan il-kuntest, il-kriterju determinanti għat-tgawdija tal-immunità skont l-Artikolu 8 tal-Protokoll huwa evidenza ta' rabta diretta u evidenti bejn l-opinjonijiet ikkonċernati u l-qadi tad-dmirijiet parlamentari;

               P.

               billi, f'dan il-każ partikolari, ma ġiet provduta l-ebda evidenza ta' rabta bħal din; billi, għaldaqstant, il-konklużjoni preċedenti – approvata darbtejn mill-Parlament – li s-Sur Albertini, huwa u jagħmel id-dikjarazzjonijiet ikkonċernati, ma kienx qed jaġixxi fil-qadi ta' dmirijietu bħala Membru tal-Parlament Ewropew tibqa' valida;

               1.

               Jiddefendi d-deċiżjonijiet tiegħu tal-21 ta' Mejju 2013 u tal-24 ta' Frar 2014, rispettivament, li ma jħarisx l-immunità u l-privileġġi ta' Gabriele Albertini u li ma jiħux azzjoni dwar it-talba tiegħu għal rikunsiderazzjoni fir-rigward tal-proċeduri ċivili mibdija kontrih;

               2.

               Jiddeċiedi, abbażi tal-istess raġunijiet, li ma jħarisx l-immunità u l-privileġġi ta' Gabriele Albertini fir-rigward tal-proċedimenti kriminali mibdija kontrih;

               3.

               Jagħti istruzzjonijiet lill-President tiegħu sabiex minnufih jgħaddi din id-deċiżjoni u r-rapport tal-kumitat responsabbli tiegħu lill-awtorità kompetenti tar-Repubblika Taljana u lil Gabriele Albertini.

      (1)  Sentenza tal-Qorti tal-Ġustizzja tat-12 ta' Mejju 1964, Wagner vs Fohrmann u Krier, 101/63, ECLI:EU:C:1964:28; sentenza tal-Qorti tal-Ġustizzja tal-10 ta' Lulju 1986, Wybot vs Faure et., 149/85, ECLI:EU:C:1986:310; sentenza tal-Qorti Ġenerali tal-15 ta' Ottubru 2008, Mote vs il-Parlament, T-345/05, ECLI:EU:T:2008:440; sentenza tal-Qorti tal-Ġustizzja tal-21 ta' Ottubru 1986, Marra vs De Gregorio u Clemente, C 200/07 u C-201/07, ECLI:EU:C:2008:579; sentenza tal-Qorti Ġenerali tad-19 ta' Marzu 2010, Gollnisch vs il-Parlament, T-42/05, ECLI:EU:T:2010:102; sentenza tal-Qorti tal-Ġustizzja tas-6 ta' Settembru 2011, Patriciello, C 163/10, ECLI: EU:C:2011:543; sentenza tal-Qorti Ġenerali tas-17 ta' Jannar 2013, Gollnisch vs il-Parlament, T-346/11 et T-347/11, ECLI:EU:T:2013:23.

      (2)  Testi adottati, P7_TA(2013)0195.

      (3)  Minuti tal-24 ta' Frar 2014, punt 7.

      (4)  Sentenza f'Patriciello, imsemmija aktar 'il fuq, paragrafu 30.

      (5)  Sentenza f'Patriciello, imsemmija aktar 'il fuq, paragrafu 35.

      (6)  Sentenza f'Marra, imsemmija aktar 'il fuq, paragrafu 45.


title: Deċiżjoni tal-Kunsill (UE) 2016/414 tal-10 ta' Marzu 2016 li tawtorizza lir-Repubblika tal-Awstrija biex tiffirma u tirratifika, u lil Malta biex taderixxi ma', il-Konvenzjoni tal-Aja tal-15 ta' Novembru 1965 dwar in-Notifika Barra mill-Pajjiż ta' Dokumenti Ġudizzjarji u Extraġudizzjarji fi Kwistjonijiet Ċivili jew Kummerċjali, fl-interess tal-Unjoni Ewropea

text:
               22.3.2016

               MT

               Il-Ġurnal Uffiċjali tal-Unjoni Ewropea

               L 75/1

         DEĊIŻJONI TAL-KUNSILL (UE) 2016/414
   tal-10 ta' Marzu 2016
   li tawtorizza lir-Repubblika tal-Awstrija biex tiffirma u tirratifika, u lil Malta biex taderixxi ma', il-Konvenzjoni tal-Aja tal-15 ta' Novembru 1965 dwar in-Notifika Barra mill-Pajjiż ta' Dokumenti Ġudizzjarji u Extraġudizzjarji fi Kwistjonijiet Ċivili jew Kummerċjali, fl-interess tal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 81(2) flimkien mal-punt (a) tal-Artikolu 218(6) tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Il-Konvenzjoni tal-Aja tal-15 ta' Novembru 1965 dwar in-Notifika Barra mill-Pajjiż ta' Dokumenti Ġudizzjarji u Extraġudizzjarji fi Kwistjonijiet Ċivili jew Kummerċjali (“il-Konvenzjoni”) tissimplifika l-metodi ta' trasmissjoni ta' dokumenti ġudizzjarji u extraġudizzjarji bejn l-Istati Kontraenti. B'hekk tiffaċilita l-kooperazzjoni ġudizzjarja f'litigazzjoni ċivili u kummerċjali transkonfinali.

               (2)

               Ħafna pajjiżi, inklużi l-Istati Membri minbarra r-Repubblika tal-Awstrija u Malta, huma Partijiet għall-Konvenzjoni. Ir-Repubblika tal-Awstrija u Malta esprimew l-interess tagħhom biex isiru Partijiet għall-Konvenzjoni. Hu fl-interess tal-Unjoni li l-Istati Membri kollha jkunu Partijiet għall-Konvenzjoni. Barra minn hekk, fil-qafas tal-politika esterna tal-Unjoni fil-qasam tal-ġustizzja ċivili, l-Unjoni tippromwovi l-adeżjoni ma', u r-ratifika ta', il-Konvenzjoni minn Stati terzi.

               (3)

               L-Unjoni għandha kompetenza esterna fir-rigward tal-Konvenzjoni safejn id-dispożizzjonijiet tagħha jaffettwaw ir-regoli stabbiliti f'ċerti dispożizzjonijiet tal-leġislazzjoni tal-Unjoni jew safejn l-adeżjoni mal-Konvenzjoni ta' Stati Membri addizzjonali tbiddel il-kamp ta' applikazzjoni ta' ċerti dispożizzjonijiet tal-leġislazzjoni tal-Unjoni, bħall-Artikolu 28(4) tar- Regolament (UE) Nru 1215/2012 tal-Parlament Ewropew u tal-Kunsill (2).

               (4)

               Il-Konvenzjoni ma tippermettix il-parteċipazzjoni minn organizzazzjonijiet ta' integrazzjoni ekonomika reġjonali bħall-Unjoni. Bħala riżultat, l-Unjoni mhijiex f'pożizzjoni li taderixxi mal-Konvenzjoni.

               (5)

               Il-Kunsill għandu għalhekk jawtorizza lir-Repubblika tal-Awstrija biex tiffirma u tirratifika, u lil Malta biex taderixxi ma', il-Konvenzjoni, fl-interess tal-Unjoni. L-Istati Membri jżommu l-kompetenza tagħhom f'dawk l-oqsma tal-Konvenzjoni li ma jaffettwawx ir-regoli tal-Unjoni jew ma jbiddlux il-kamp ta' applikazzjoni tagħhom, f'konformità mal-Artikolu 3(2) tat-Trattat dwar il-Funzjonament tal-Unjoni Ewropea.

               (6)

               Ir-Renju Unit u l-Irlanda huma marbutin bir-Regolament (KE) Nru 1393/2007 tal-Parlament Ewropew u tal-Kunsill (3) u għalhekk qegħdin jieħdu sehem fl-adozzjoni u l-applikazzjoni ta' din id-Deċiżjoni.

               (7)

               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Il-Kunsill b'dan jawtorizza lir-Repubblika tal-Awstrija biex tiffirma u tirratifika, u lil Malta biex taderixxi ma', il-Konvenzjoni tal-Aja tal-15 ta' Novembru 1965 dwar in-Notifika Barra mill-Pajjiż ta' Dokumenti Ġudizzjarji u Extraġudizzjarji fi Kwistjonijiet Ċivili jew Kummerċjali, fl-interess tal-Unjoni.
   It-test tal-Konvenzjoni huwa mehmuż ma' din id-Deċiżjoni.
   Artikolu 2
   1.   Ir-Repubblika tal-Awstrija għandha tieħu l-passi meħtieġa biex tiddepożita l-istrument tagħha ta' ratifika tal-Konvenzjoni mal-Ministeru tal-Affarijiet Barranin tar-Renju tan-Netherlands fi żmien raġonevoli u mhux aktar tard mill-31ta' Diċembru 2017.
   2.   Ir-Repubblika tal-Awstrija għandha tinforma lill-Kunsill u lill-Kummissjoni bid-data tad-depożitu minnha tal-istrument ta' ratifika.
   Artikolu 3
   1.   Wara li din id-Deċiżjoni ssir effettiva, Malta għandha tinnotifika lill-Ministeru tal-Affarijiet Barranin tar-Renju tan-Netherlands bid-data li fiha l-Konvenzjoni ser issir applikabbli għal Malta.
   2.   Malta għandha bl-istess mod tinforma lill-Kunsill u lill-Kummissjoni dwar id-data msemmija fil-paragrafu 1.
   Artikolu 4
   Din id-Deċiżjoni għandha ssir effettiva fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 5
   Din id-Deċiżjoni hija indirizzata lil Malta u lir-Repubblika tal-Awstrija.

      Magħmul fi Brussell, l-10 ta' Marzu 2016.

            Għall-Kunsill

            Il-President

         K.H.D.M. DIJKHOFF

      (1)  Għadu mhux ippubblikat fil-Ġurnal Uffiċjali.

      (2)  Regolament (UE) Nru 1215/2012 tal-Parlament Ewropew u tal-Kunsill tat-12 ta' Diċembru 2012 dwar il-ġurisdizzjoni u r-rikonoxximent u l-eżekuzzjoni ta' sentenzi fi kwistjonijiet ċivili u kummerċjali (ĠU L 351, 20.12.2012, p. 1).

      (3)  Regolament (KE) Nru 1393/2007 tal-Parlament Ewropew u tal-Kunsill tat-13 ta' Novembru 2007 dwar in-notifika fl-Istati Membri ta' dokumenti ġudizzjarji u extra-ġudizzjarji fi kwistjonijiet ċivili jew kummerċjali (notifika ta' dokumenti) u li jħassar ir-Regolament tal-Kunsill (KE) Nru 1348/2000 (ĠU L 324, 10.12.2007, p. 79).


title: Id-Deċiżjoni tal-Kummissjoni tat-18 ta' Settembru 1986 tistabbilixxi Kumitat ta' Konsulenza fuq il-protezzjoni ta' l-ambjent f'żoni li qegħdin taħt theddida serja (Baċin tal-Mediterran)

text:
Avviż Legali Importanti

|

31986D0479

Official Journal L 282 , 03/10/1986 P. 0023 - 0024 Finnish special edition: Chapter 15 Volume 7 P. 0146  Swedish special edition: Chapter 15 Volume 7 P. 0146

		Id-Deċiżjoni tal-Kummissjonitat-18 ta' Settembru 1986tistabbilixxi Kumitat ta' Konsulenza fuq il-protezzjoni ta' l-ambjent f'żoni li qegħdin taħt theddida serja (Baċin tal-Mediterran)(86/479/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Billi l-programm ta' azzjoni tal-Komunità Ewropea fuq l-ambjent (1982-86) adottat mill-Kunsill fis-7 ta' Frar 1983 [1] espressament jgħid illi l-ambjent għandu jiġi kkunsidrat bħala l-bażi li tikkostitwixxi l-limiti għal aktar żvilupp ekonimiku u soċjali;Billi l-Kummissjoni adottat komunikazzjoni fil-11 ta' April 1984 li tiddefinixxi strateġija u pjan ta' azzjoni għall-protezzjoni ta' l-ambjent fil-Mediterran [2], li ssejjaħ għal implimentazzjoni ta' sensiela ta' miżuri kordinati li joħolqu kondizzjonijiet li jwasslu għall-iżvilupp armonizzat ta' l-attivitajiet soċjo-ekonomiċi tar-reġjun;Billi l-Parlament Ewropew adotta risoluzzjoni fuq il-komunikazzjoni hawn fuq imsemmija li tapprova proposta li tistabbilixxi kumitat ta' konsulenza [3];Billi l-baċin tal-Mediterran huwa reġjun b'karatteristiċi fisiċi, soċjo-ekonomiċi u kulturali partikolari, li l-problemi u potenzal tiegħu jeħtieġu attenzjoni speċjali fil-politika tal-Komunità;Billi l-Kummissjoni għandha tikkonsulta ma’ esperti mill-Istati Membri fuq tniġġis f'żoni fejn l-ambjent huwa partikolarment taħt theddida;Billi huwa wkoll neċessarju għall-Komunità li jkun hemm forum fejn l-esperti jistgħu jiltaqgħu biex jaqsmu informazzjoni u esperjenza nazzjonali, u b'hekk jiffaċilitaw il-kordinazzjoni ta' miżuri mittieħda jew ippjanati fuq livell nazzjonali, internazzjonali u Komunitarju.IDDEĊIDIET KIF ĠEJ:Artikolu 1Kumitat ta' Konsulenza fuq il-protezzjoni ta' l-ambjent f’żoni li qegħdin taħt theddida serja, hawnhekk iżjed ’il quddiem msejjaħ "il-Kumitat", hu hawnhekk stabbilit taħt il-patroċinju tal-Kummissjoni.Artikolu 2Il-Kumitat għandu jgħin lill-Kummissjoni fl-implimentazzjoni tal-programm stabbilit fil-komunikazzjoni fuq il-protezzjoni ta' l-ambjent fil-baċin tal-Mediterran, u partikolarjament għandu:1. Jiġbor informazzjoni fuq il-problemi ambjentali eżistenti u prevedibbli u fuq miżuri li qed jittieħdu jew li huma ppjanati;2. Jidentifika u jagħti opinjonijiet fuq studji ta' vijabilità, analiżi deskrittivi u proġġetti pilota jew ta' demostrazzjoni, għal liema il-kontribuzzjoni finanzjarja tal-Kummissjoni hija proposta mill-approprjazzjonijiet tal-budget għal miżuri diretti tal-Komunità f'reġjuni fejn l-ambjent qiegħed partikolarment taħt theddida;3. Jimmira xogħlu lejn l-istudju u l-eżaminazzjoni ta' kwistjonijiet li s-soluzzjoni tagħhom tirrikjedi d-disponibbiltà ta' aktar riżorsi sostanzjali u li fir-rigward tagħhom ir-riżultati jistgħu biss jiġu miksuba fi żmien fit-tul;4. Jiżviluppa, bl-għajnuna tar-riżorsi hawn fuq imsemmija, strategija ta' żmien medju u fit-tul, u pjan ta' azzjoni għall-protezzjoni ta' l-ambjent fil-baċin tal-Mediterran.Artikolu 3Il-Kumitat għandu jikkonsisti minn massimu ta' 16-il speċjalista kwalifikat li huma esperti fl-oqsma li huma msemmija fl-Artikolu 2Artikolu 4L-esperti għandhom jiġu maħtura mill-Kummissjoni fuq proposti mill-Istati Membri.Artikolu 5Għandu jkun maħtur sostitut għal kull membru tal-Kumitat, skond il-proċedura stabbilita fl-Artikolu 4. Mingħajr preġudizzju għall-Artikolu 9, is-sostitut għandu jattendi għal-laqgħat tal-Kumitat u jipparteċipa fix-xogħol ta' l-istess biss jekk il-membru li jkun qiegħed jissostiwixxi ma jkunx jista’ jattendi.Artikolu 6Il-mandat tal-kariga tal-membri tal-Kumitat għandu jkun ta' sentejn. Kif jiskadi l-mandat ta' sentejn, il-membri tal-Kumitat għandhom jibqgħu fil-kariga sakemm jiġu mibdula jew il-mandat tal-kariga jiġi estiż. Il-mandat tal-kariga ta' membru jew ta' sostitut għandu jispiċċa qabel ma jiskadi t-terminu ta' sentejn jekk il-persuna in kwistjoni tmut jew tirriżenja, jew il-gvern li jkun innominha jitlob li tinbidel. Is-suċċessur tagħha għandu jiġi maħtur għall-kumplament tal-mandat tal-kariga skond il-proċedura stabbilita fl-Artikolu 4.Ma għandux ikun hemm ħlas għall-kompiti mwettqa.Artikolu 7Il-lista tal-membri u s-sostituti għandha tiġi ppubblikata mill-Kummissjoni fil-Ġurnal Uffiċjali tal-Komunitajiet Ewropej.Artikolu 8Il-Kumitat għandu jkun ippresedut minn rappreżentant tal-Kummissjoni.Artikolu 9Il-President jista’ jistieden kull persuna li għandha kompetenza speċifika fuq punt li jkun qiegħed fuq l-aġenda tal-Kumitat biex tipparteċipa bħala espert fix-xogħol tal-Kumitat.L-esperti għandhom jipparteċipaw biss f'diskussjonijiet fuq il-kwistjonijiet li għalihom ġew mistiedna jattendu.Artikolu 10Jekk ikun hemm bżonn, il-Kummissjoni tista' tikko-optja fuq il-Kumitat persuna jew persuni li għandhom kompetenza partikolari f'xi qasam speċifiku li jkun qiegħed jiġi diskuss.Artikolu 11Ir-rappreżentanti tad-dipartimenti tal-Kummissjoni kkonċernati għandhom jipparteċipaw fix-xogħol tal-Kumitat.Servizzi segretarjali għandhom ikunu pprovduti mill-Kummissjoni.Artikolu 12Skond il-ħtiġiet, il-Kumitat għandu jadotta r-regoli tal-proċedura tiegħu stess.Artikolu 13Mingħajr preġudizzju għall-Artikolu 214 tat-Trattat, il-membri tal-Kumitat għandhom l-obbligu li ma jiżvelawx informazzjoni li jiksbu mix-xogħol tal-Kumitat f'każijiet fejn il-Kummissjoni tinfurmahom li l-opinjoni mitluba, jew il-punt li jkun qed jiġi diskuss, għandu x'jaqsam ma' materja konfidenzali. F'dawn iċ-ċirkostanzi, il-membri tal-Kumitat u r-rappreżentanti tad-dipartimenti tal-Kummissjoni biss għandhom jattendu għal-laqgħat tal-Kumitat.Artikolu 14Din id-Deċiżjoni għandha tidħol fis-seħħ fi 18 ta' Settembru 1986.Magħmula fi Brussel, fit-18 ta' Settembru 1986.Għall-KummissjoniStanley Clinton DavisMembru tal-Kummissjoni[1] ĠU C 46, tas-17.2.1983, pġ. 1.[2] ĠU C 133, tal-21.5.1984, pġ. 12.[3] ĠU C 141, ta' l-10.6.1985, pġ. 493.--------------------------------------------------


title: Deċiżjoni tal-Kunsill tat-8 ta’ Ottubru 2015 li tadotta l-pożizzjoni tal-Kunsill dwar l-abbozz ta’ baġit emendatorju Nru 7 tal-Unjoni Ewropea għas-sena finanzjarja 2015

text:
               13.10.2015

               MT

               Il-Ġurnal Uffiċjali tal-Unjoni Ewropea

               C 338/2

         DEĊIŻJONI TAL-KUNSILL
   tat-8 ta’ Ottubru 2015
   li tadotta l-pożizzjoni tal-Kunsill dwar l-abbozz ta’ baġit emendatorju Nru 7 tal-Unjoni Ewropea għas-sena finanzjarja 2015
   (2015/C 338/02)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b’mod partikolari l-Artikolu 41 tiegħu,
   Billi:

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta’ baġit emendatorju Nru 7 tal-Unjoni Ewropea għas-sena finanzjarja 2015 ġiet adottata fit-8 ta’ Ottubru 2015.
   Jista’ jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/

      Magħmul fil-Lussemburgu, it-8 ta’ Ottubru 2015.

            Għall-Kunsill

            Il-President

         J. ASSELBORN

      (1)  ĠU L 298, 26.10.2012, p. 1.

      (2)  ĠU L 69, 13.3.2015, p. 1.